รู้สึกเหนื่อย ใจสั่น ไม่ค่อยมีแรง หายใจไม่อิ่ม สาเหตุเกิดจากอะไรค่ะควรไปพบแพทย์หรือป่าว หรือว่ามันจะบ่งบอกการเป็นโรคค่ะ
สวัสดีค่ะ อาการหายใจไม่อิ่ม สามารถเกิดจากสาเหตุต่างๆค่ะ-หากเป็นอาการที่เกิดขึ้นกะทันหัน อาจเกิดจากปัจจัยทางสภาวะแวดล้อม เช่น การออกกำลังกายหรือใช้แรงอย่างหนัก อากาศร้อนหรือเย็น อยู่ที่สูงซึ่งมีความกดอากาศต่ำ อารมณ์ตกใจหรือวิตกกังวล เป็นต้นปัจจัยภายในร่างกาย เช่น โรคหอบหืด โรคภูมิแพ้ การติดเชื้อทางระบบหายใจ เยื่อหุ้มปอดผิดปกติ กล้ามเนื้อหัวใจผิดปกติ เป็นต้น-หากเป็นเรื้อรัง อาจมีสาเหตุจาก โรคปอดอุดกั้นเรื้อรัง ความผิดปกติที่เนื้อปอด ภาวะอ้วน การตั้งครรภ์ โรคเกี่ยวกับทางเดินอาหาร เช่น กรดไหลย้อน เป็นต้น**กรณีที่ควรรีบพบแพทย์ได้แก่ มีไข้สูง นอนราบแล้วหายใจลำบาก หายใจมีเสียงหวีด มีอาการแพ้หรือบวมที่อื่น ค่ะส่วนอาการอ่อนเพลียเกิดได้จากหลายสาเหตุนะคะ มีทั้งสาเหตุจากด้านจิตใจ เช่น เครียด หดหู่ โรคซึมเศร้า เป็นต้น ทางด้านร่างกาย เช่น การทำงานหนัก การพักผ่อนไม่เพียงพอ พยาธิสภาพเกี่ยวกับหัวใจ ภาวะไทรอยด์ทำงานผิดปกติ โรคเลือด เกลือแร่ในร่างกายไม่สมดุล เป็นต้น**ดังนั้นหากอาการอ่อนเพลีย หายใจไม่อิ่ม ของ มีผลรบกวนการดำเนินชีวิต ควรไปพบแพทย์เพื่อหาสาเหตุ และรับการรักษาอย่างเหมาะสมนะคะ